**ELEMENTI I MJERILA PRAĆENJA, PROVJERAVANJA I**

**OCJENJIVANJA UČENIKA**

Nastavni predmet: **KEMIJA**

Razred: **7. i 8. razred**

Učitelj: **Danijel Gulin, prof.**

**Elementi provjeravanja i ocjenjivanja:**

1. ***Usmeno***
2. ***Pismeno***
3. ***Rješavanje problema***
4. ***Samostalan rad***
5. **USMENO PROVJERAVANJE USVOJENOSTI PROGRAMSKIH SADRŽAJA**

*Odličan (5)* Učenik je potpuno usvojio nastavno gradivo. Zna dati svoje mišljenje o kemijskim procesima i pojavama te ocijeniti njihovu vrijednost na temelju kriterija. Lako zna povezati dijelove u jedinstvenu cjelinu kao i reorganizirati cjeline te povezati njihove dijelove na nov način. Kemijski vokabular bogat i suvereno njim vlada.

*Vrlo dobar (4)* Učenik se samostalno zna služiti znanjem, ali ne u potpunosti. Obrazlaganje je točno i s razumijevanjem, jednostavno radi distinkcije među činjenicama, dobro zna organizirati znanje, zna raščlaniti cjelinu na sastavne dijelove i utvrditi kako su dijelovi povezani međusobno i sa širom cjelinom.

*Dobar (3)* Učenik može samostalno ili uz malu pomoć učitelja interpretirati (objasniti, sažeti, zaključiti, dati primjer) nova znanja i uspješno ih povezati s postojećim. Sadržaje razumije, ali ih slabije primjenjuje.

*Dovoljan (2)* Učenik je usvojio ključne pojmove, ali na nivou prepoznavanja. Procese i pojave može opisati i objasniti samo uz pomoć učitelja. Ne može izvoditi zaključke niti povezati nove činjenice s prethodnim. Kemijski vokabular je vrlo oskudan.

*Nedovoljan (1)* Učenik nije usvojio minimum gradiva ili su mu znanja vrlo površna. Ne može prepoznati, sjetiti se niti interpretirati znanje čak ni uz učiteljevu pomoć.

*Tijekom usmenog provjeravanja znanja učenik odabire jednu od više ponuđenih ceduljica na kojima se nalazi 5 ili 6 pitanja. U skladu s kvalitetom odgovora učenik osvaja bodove iz kojih se na kraju odgovaranja izračunava postotak i daje ukupna ocjena. Ako je ukupno odgovaranje na granici učeniku se postavlja dodatno pitanje.*

1. **PISMENO PROVJERAVANJE USVOJENOSTI PROGRAMSKIH SADRŽAJA**

*Pismeno se provjerava znanje tri puta u 7. razredu i četiri puta u 8. razredu. Ukupan broj osvojenih bodova uspoređuje se s maksimalnim brojem bodova na ispitu, te prema dolje navedenoj tablici ustvrđuje ocjena.*

|  |  |
| --- | --- |
| Ukupna riješenost  (%) | Ocjena |
| 90 - 100 | odličan (5) |
| 78 – 89 | vrlo dobar (4) |
| 64 – 77 | dobar (3) |
| 51 – 63 | dovoljan (2) |
| 0 – 50 | nedovoljan (1) |
|  |  |

*Pismena provjera uključuje i nekoliko nagradnih (bonus) pitanja kojima učenici mogu poboljšati ukupan rezultat. Također riješenost ispita iznad 95% nagrađuje se dodatnom odličnom ocjenom.*

1. **PRAKTIČNI RADOVI**

*Odličan (5)* Učenik je samostalan, precizan i uredan u radu. Ima smisla za timski rad, vrlo je aktivan i poduzetan, potiče druge na aktivnost. Bilješke su mu točne, potpune i redovite. Pravilno primjenjuje mjere zaštite.

*Vrlo dobar(4)* Samostalan, aktivan i ustrajan, premda ponekad nesiguran i sporiji u radu. Ima smisla za grupni rad. Pokus izvodi disciplinirano prema naputku.

*Dobar (3)* Uz učiteljevu pomoć uspijeva riješiti jednostavnije zadatke. Ponekad se inicijativno javlja za izvođenje pokusa. Katkad površan i brzoplet, pa zahtjeva u radu poticaj i kontrolu. Bilješke neredovite i nepotpune. Ne provodi sve mjere opreza.

*Dovoljan (2)* Skromnih radnih sposobnosti, potrebna stalna pomoć i navođenje učitelja. Zadatke

obavlja sporo, nesigurno. Suradnja u skupini je slaba. Zadovoljava se djelomičnim

rezultatima.

*Nedovoljan (1)* Radne navike ne razvijene. Odbija suradnju i pomoć, ponekad ugrožava postupak

izvođenja pokusa nepažnjom i neozbiljnošću. Često ne nosi pribor ili ne vodi bilješke.

1. **RJEŠAVANJE PROBLEMA**

*Odličan (5)* Logično, brzo i točno zaključuje. Samostalno, temeljito i uspješno rješava

problemske zadatke. Zna izvoditi formule. Raspravlja o rezultatima.

*Vrlo dobar (4)* Stečeno znanje primjenjuje na zadanim primjerima. Rješava složenije zadatke,

premda ponekad izostaje preciznost.

*Dobar (3)* Samostalno rješava jednostavnije zadatke (udžbenički primjeri).Ima poteškoća u

zaključivanju i uspoređivanju.

*Dovoljan (2)* Rješava jednostavne zadatke uz pomoć i kontrolu učitelja, uvrštava veličine u

formulu. Pismeni izraz vrlo oskudan.

*Nedovoljan (1)* Ni uz pomoć učitelja učenik ne može izvoditi zaključke i rješavati jednostavne

zadatke.

**ODNOS PREMA RADU (OPR)**

*Na kraju svakog obrazovnog razdoblja (dva puta godišnje) vrednuje se učenikov odnos prema radu. Odnos prema radu uključuje 5. kategorija koje se evidentiraju tijekom svakog sata:*

* *odnos prema drugim učenicima (kultura ponašanja)*
* *odnos prema nastavniku (kultura ponašanja)*
* *bilježnica (urednost,rukopis, sadržajnosti)*
* *aktivnost na satu*
* *nošenje pribora*

*Sva zapažanja učitelj bilježi u računalo. Svaka kategorija boduje se maksimalno s 1 bodom. Ukupno se može osvojiti 5 bodova. Na temelju osvojenih bodova učenik će dobiti ocjenu. Na kraju svakog razdoblja učitelj prezentira i pojašnjava učenicima ocjenu po gore navedenim kategorijama.*

***Zaključna ocjena*** *izvodi se računanjem aritmetičke sredine svih ocjena od početka do kraja školske godine. Trud, odnosi, kultura i znanje vrednuju se podjednako. Ukoliko je aritmetička vrijednost svih ocjena na granici između dvije ocjene, učenik može odgovarati usmenim ili pismenim putom za bolju ocjenu. Pri tome učenik polaže cjelogodišnje gradivo najčešće prema pitanjima iz udžbenika koja se nalaze ispod svake nastavne jedinice.*